rlitschk/wikidir huggingface dataset:
Bücken is en Flecken in de Samtgemeende Graafschop Hoya in den Landkreis Nienborg/Werser in Neddersassen. Se hett 2146 Inwahners (Stand 31. Dezember 2022). De Gemeende liggt bi 46 km in’n Süden vun Bremen un 21 km in Noorden vun de Kreisstadt Nienborg. Bücken liggt an de Bückener Möhlenbeeke, de bi Bücken in de Werser löppt. De Geemeen het fiev Ortsdeele: Olenbücken mit Stennern Bücken Calle Deendörp Düddenhusen mit Barke Dat Dörp Olenbücken heet früher Bokkenhusen un kummt toeerst in de Vita Willehadi vör, de so üm un bi 850/860 schreven worrn is. Willehad schall in dennen Oort en Keerl, de lahm weer, wedder gesund maakt hebben. Later heet dat denn Bücken. 882 het Bischop Rimbert de Kerken grünndt. As sick en Oord üm de Kerken bildt har, is ut Bücken dat hüütige Olenbücken wurrn un de Oord um de Kerken heet nu Bücken. De Graafen vun Hajen hebbt [1413]] ut Bücken een Flecken makt. Bücken is siet 1974 Deel von de Samtgemeende Graafschop Hoya. In´n Gemeenrat sitt 13 Lüd tohope: Wählergrupp - 9 Sitten SPD - 4 Sitten Dat Wapen wiest twee Beerntatzen un een Bischopsstab up güllen Grund. De Beerntatzen kummt von de Graafen vun Hajen, de dichte bi
Kuhs is en Dörp in de Gemeen Gnarrenborg, in’n Landkreis Rodenborg (Wümm), Neddersassen. De Oort liggt an’n Rand von’t Düvelsmoor. Binnen de Gemeen billt de Oort en polietsche Oortschop. Bi Kuhs höört ok de lüttjeren Öörd Kuhs-Siedlung, Nee-Kuhs un Nee-Kuhstermoor mit to. Bi Kuhs-Siedlung in’n Westen von de Feldmark liggt dat Dreekreiseck twüschen Landkreis Rodenborg (Wümm), Landkreis Cuxhoben un Landkreis Oosterholt. De Oort liggt op de Oosterholter Geest, de hier so op 20 bet 30 Meter över NHN liggt. Dat Düvelsmoor, dat sik na Oosten anslütt, liggt deper bi üm un bi 8 Meter över NHN. Dat Water ut dat Rebeed flütt över Gravens na’n Kollbeek un den Giehler Beek. Dat Water in’n Noorden von de Feldmark flütt över de Ooldwister Luun na de Luun. De Naveröörd sünd Ooldwist in’n Noordwesten, Brillit in’n Noordoosten, Gnarrenborg in’n Oosten, Kuhstermoor un Ahrensdörp in’n Süden un Steern un Helljes in’n Westen. 1187 kummt dat Dörp as Custede toeerst in de Oorkunnen vör. De Naam schall Grenzsteed (an de Grenz von Geest un Moor) bedüden. 1850 is in dat Düvelsmoor in’n Süden von Kuhs en Moorkolonie anleggt worrn, de 1857 as Kuhstermoor en egen Gemeen worrn is. In’n Eersten Weltkrieg sünd 26 Soldaten ut
Rodney George Laver, bekannt as Rod Laver (* 9. August 1938 in Rockhampton), is en ehmoligen austraalschen Tennisspeler. Laver, de twüschen 1963 un 1967 as professchonellen Tennisspeler nich bi Grand-Slam-Turneren mitmaklen dröfft hett, weer 1962 de tweete Speler na Donald Budge, de all veer Turneren vun de Reeg in een Saison winnen künn. Man, he is de eenzige Speler in de Historie vun’t Tennis, de dat noch en tweet mol (1969) in sien Loopbahn henkregen hett. Sünners wegen dissen Spood gellt Laver as een vun de besten Spelers vun de laten 1950er un 1960er Johren un bito ok as een vun de besten Spelers vun all Tieten. In sien Tennisloopbahn, de 23 Johren anduert hett, hett Laver mehr as 160 Enkelttitels wunnen, vun de aver blots 39 in de offiziellen ATP-Statistik opföhrt warrt. Dorünner weern 11 Grand-Slam-Turneren in’t Enkelt un 6 Grand-Slam-Titel in’t Dubbel. Laver hett al as jungen Speler Acht op sik togen, as he 1956 mit 17 Johren de US-Junior Championships wunnen hett. Dat duer dree Johren, bit he ok bi de Tour för de Mannslüüd eersten groten Spood harr, as he 1959 an’t Endspeel in Wimbledon deelnehmen künn. Dat he to de besten Spelers tellt warrn müss,
En Stratendörp oder Streekdörp is en Dörp, dat langs en enkelte Straat liggt. To’n Bispeel sünd bi de Moorkolonisation in Noorddüütschland faken Stratendörper anleggt worrn. Elk Huus leeg an de Straat un harr sien egen Land as smallen Stremel na achtern rut. Ok de Kolonistendörper von de Mennoniten sünd faken Stratendörper wesen.
Richard „Dick“ Savitt (* 4. März 1927 in Bayonne, New Jersey; † 6. Januar 2023 in New York City, New York) weer en US-amerikaansch Tennisspeler. 1951 wunn Savitt sowohl bi de Australian Open as ok in Wimbledon un an‘ Enn‘ vun dat Johr weer he up den tweeten Platz vun de Weltranglist. 1951 weer ok dat eenzig Johr, in de he in‘ Davis Cup för de USA antreden is. 1976 wurr Savitt in de International Tennis Hall of Fame upnommen. ATP-Profil (engelsch) ITF-Profil (engelsch) Davis-Cup-Statistik vun Dick Savitt (engelsch) Dick Savitt in de International Tennis Hall of Fame (mit Bild) (engelsch) Richard Goldstein: Dick Savitt Dies at 95; Won Australian and Wimbledon Tennis Titles in 1951. In: nytimes.com. 6. Januar 2023, afropen an’n 6. Januar 2023 (amerikaansch Engelsch).
De Seleukiden sund en Huus vun hellenistische Könige. Se hefft regeert over en Riek in den Middeloosten vun 311 v. Chr. bit 63 v. Chr.. Düt Riek warrt meist Seleukidenriek nömmt. Dat Königriek is grünnt wurrn dör Seleukos I. Nicator (Nicator heet de Winner; ca. 358 - 281 v. Chr.). Seleukos is een vun Alexander den Groten siene Diadochen (Generale) ween. As Alexander 323 v. Chr. sturven weer, is Seleukos Satrap (Gouverneur) vun Babylonien wurrn. Vun dor ut hett he eerst den Osten un later den Westen vun Alexander sien Riek erovert. Amenne lang sien Imperium vun Thrakien bit to dat hüdige Usbekistan. He hett en Reeg vun Städer grünnt, dormank Seleukia an den Tigris-Stroom in Babylon (um 305 v. Chr. rüm), Antiochia, un de Habenstadt Seleukia in Syrien. Nadem dat Riek unner Antiochos den Groten noch mol for korte Tied wat grotter wurrn is, is dat mit de Tied tohopen fullen. Toeerst hett dat in den Syrschen Krieg en Nedderlaag gegen Rom leden, un denn möss dat in den Freden vun Apamea ruchweg de hüdige Törkei an Rom afgeven. Na den Dood vun Antiochos IV. Epiphanes 164 v. Chr. weer dat nich klaar, wer em nafolgen scholl. Dor hett
Kuhstermoor is en Dörp mit üm un bi 220 Inwahners in de Gemeen Gnarrenborg, in’n Landkreis Rodenborg, Neddersassen. De Oort liggt in’t Düvelsmoor. De Naveröörd sünd Kuhs un Gnarrenborg in’n Noorden, Korlshöben in’n Oosten, Oostersood in’n Süden un Ahrensdörp un Giehlermoor in’n Süüdwesten. De Oort liggt as Moorkolonie in’t Düvelsmoor, dat na 1750 ünner Jürgen Christian Findörp bilütten dröögleggt worrn is. Kuhstermoor sülvs is eerst 1850 as Nee-Kuhstermoor grünnt un 1857 en egen Gemeen worrn. De eerste Börgermeester weer Jürgen Tietjen. De Naam is 1866 von Nee-Kuhstermoor op Kuhstermoor ännert worrn. De Lüüd hebbt vör allen von’n Afbo von Törf, de över den Hamm-Oost-Kanaal na Bremen bröcht un verköfft worrn is, un von de Bueree leevt. Kuhs is 1973 bi de Gemeenreform in Neddersassen mit de Gemeen Gnarrenborg tohoopleggt worrn. Kuhs is evangeelsch-luthersch präägt un höört to dat Kaspel Kuhs. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. Dat Wapen wiest op gollen Grund in’n Schildfoot swart-sülverne Wellen un dor op en swarten Törfkahn. Dat steiht för den olen Törfhannel mit Bremen. De Schützenvereen is 1921 grünnt worrn. De Heimatvereen De Treidlers von Kuhstermoor hett sik
De Hamm-Oost-Kanaal oder Oost-Hamm-Kanaal is en 19 km langen Kanaal in Noorddüütschland, de de Oost mit de Hamm verbinnen deit. He geiht bi Sprekens veer Kilometer baven Bremervöör von de Oost af un löppt dör dat Düvelsmoor un dör Gnarrenborg, bet he bi Viehspecken an de Hamm rangeiht. Dat Stück dicht bi de Hamm heet ok Kollbeek. De Kanaal is twischen 1769 un 1790 von Jürgen Christian Findörp boot worrn un schull helpen, dat Water ut dat Düvelsmoor wegtoschaffen. De Kanaal weer aver ok för den Frachtverkehr (vör allen Törf na Bremen un Hamborg) op Bullen. Dat hett temlich lang duurt, den Kanaal to boon, vonwegen den modderigen Moorbodden, de faken wedder nasacken dee. De Kanaal müss denn jümmer wedder utgraavt warrn. De Kanaal is an’n Grund veer Meter breed wesen un över Water söss Meter. De Deepgang weer 90 Zentimeter. Vondaag warrt de Kanaal aver nich mehr as Waterstraat pleegt. Bloot de Staus warrt noch pleegt, so dat een mit Kanu etc. den Kanaal bruken kann. De Kanaal hetten Afströömrebeed von 20 km². Michael Bergemann: Gesamtliste der Fließgewässer im Elbeeinzugsgebiet. 2012 Hamm-Oost-Kanaal. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:53° 19′ N, 8° 57′
Ohrens is en Dörp in de Gemeen Bargst (Samtgemeen Harsfeld) in’n Landkreis Stood, Neddersassen. Dat Dörp liggt an de Au. Dat Dörp liggt op de Stoder Geest. De höögste Punkt is de Rombarg mit 37,7 Meter över NN en Stück in’n Oosten von dat Dörp. Dat Water ut dat Rebeed flütt af över den Rehrfeldgraven un den Depenbeek. De Beken münnt all beid in de Au, de en halven Kilometer in’n Süden von dat Dörp langsflütt. De Naveröörd sünd Lusthoop in’n Noorden, Issendörp in’n Noordoosten, Harsfeld in’n Süüdoosten un Bargst un Frankenholt in’n Westen. Toeerst in de Oorkunnen kummt de Oort an’n 11. November 1105 as Ordensen vör. Disse Oorkunn hannelt von dat Utstafferen för dat ne’e Klooster Katelnborg dör Adela von Katelnborg. De ole Watermöhl an’n Depenbeek kummt toeerst 1664 in de Oorkunnen vör un is bet 1907 lopen. Vondaag warrt de Möhl as Jugendinrichtung bruukt. Vör 1885 weer dat Dörp in de Böörd Bargst binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. In’n Eersten Weltkrieg sünd söven Soldaten ut Ohrens fullen oder vermisst un in’n Tweten 19. Ohrens is an’n 1. Juli 1972 bi
Shirley Frances Babashoff (* 31. Januar 1957 in Whittier) is en ehmalge US-amerikaansch Swemmerin. Babashoff is 1957 in Whittier in Kalifornien boren. Jack Babashoff is ehr Broder. Se wurr bi de Olympisch Sömmerspelen 1972 in München und 1976 in Montreal mit de 4 x 100m Freestilstaffel vun de USA Olympiasiegerin. Up Eenzelstrecken kunn se kien Goldmedaille winnen, dorför aber 4 mal de Sülvermedaille. Mit acht Medaillen hörrt se aber to de spoodriekst Swemmerinnen in de Historie vun de Olympisch Spelen. An hör Tieden kann man ok den Fortschritt in‘ Swemmsport faststellen. Mit hör Tiet, de se in dat olympisch Finale över 400m Freestil harr, harr se 12 Johr vörher de Goldmedaille bi de Mannlüüd wunnen. Bi Weltmeesterschaften kunn se dorgegen ok up Eenzelstrecken triumpheeren. Se wurr bi de Weltmeesterschapen 1975 över 200m un 400m jeweils Weltmeisterin. Während hör Loopbahn hett se insgesamt 11 Weltrekorde upstellt. 1982 wurr se in de Ruhmeshall vun den internatschonalen Swemmsport upnommen. Hör Bröer Jack Babashoff weer ebenfalls Swemmer un wunn bi de Olympisch Spelen 1976 de Sülvermedaille över 100 m Freestil. Shirley Babashoff in de International Swimming Hall of Fame (engelsch) Körtbiographie vun Shirley Babashoff bi Hickok Sports (engelsch)
Peter Alexander weer en öösterrieksch Singer, Schauspeler un Showmaster. Van Midden vun de 1950er bit Midden vun de 1990er Johren hörr he to de populärst Ünnerhollenskünstler in de düütschspraakig Ruum. Peter Alexander weer de Söhn vun den Bankangestellten Anton Neumayer (1900-1947) un de sien Ehefru Bertha, boren Wenzlick (1896-1987), Dochter vun en Musikalienhannelsmann ut Pilsen. All to sien Schooltiet wies he all den Hang to’t Parodeeren up. 1944 hett he sien Matura in Znaim afleggt un keem dornah eerst in den Rieksarbeitsdeenst un denn in de Kriegsmarine. Ab 1946 absolveer Peter Alexander Neumayer an dat Max-Reinhardt-Seminar en Schauspeel-Utbillen, dat he 1948 mit Utteknung afslooten hett. He nömm sück denn ok blots noch Peter Alexander. All 1951 keem bi de Plattenfirma Austrophon Alexander sien eerst Schallplaat rut („Das machen nur die Beine von Dolores“). 1953 wessel he to Polydor, wo dat Erfolgsduo Kurt Feltz un Heinz Gietz völ Leeder för hüm schreven hett. Alexander is van 1952 bit 1972 as Dorsteller in insgesamt 38 Ünnerhollens- un Revuefilmen uptreden, in de he ok meest immer as Singer to hörrn weer. Faken weer Gunther Philipp sien Partner. Popularität kreeg Alexander dör de Rull as Kellner Leopold in de Operettenverfilmung Im weißen Rößl (Regie
Honor Blackman (* 22. August 1925 in London; † 6. April 2020 in Lewes, East Sussex) weer en britische Schauspelersche. As se ehrn Vadder övertüügt harr, dat för ehr Schauspeelünnerricht en fein Geschenk to’n Geboortsdag weer, hett se den Ünnerricht an de Guildhall School of Music and Drama kregen. Bekannt worrn is se in Grootbritannien dör ehr Rullas Cathy Gale in de Feernsehreeg The Avengers an de Siet vun Patrick Macnee as John Steed. Internatschonal weer se bekannt för ehr Rull as Pussy Galore in den James-Bond-Film Goldfinger. För disse Rull weer se ut de Feernsehreeg utstegen. Man, ehr Bekanntheit in Grootbritannien jüst wegen disse Rull weer opletz tok de Grund, dat se för Goldfinger ünner Verdrag nahmen weer. Se weer to de Tiet al 36 Johren oolt un is dormit bit hüüt dat öllste Bond-Girl wesen. Bito is se ok een vun blots twee Bond-Girls, de öller weern as de Bond-Dorsteller sülvst. De annere weer Diana Rigg in On Her Majesty’s Secret Service, de ok vörher dör ehr Rull as Emma Peel in de Feernsehreeg The Avengers weltbekannt worrn weer. Na vele Johren bi’n Film un op de Theaterbühn weer Honor Blackman in’t Johr 2004 wedder in en Feernehreeg
Kokerbeek (hoochdüütsch Kakerbeck) is en Dörp in de Gemeen Ohlers, Samtgemeen Harsfeld, in’n Landkreis Stood, Neddersassen. Dat Dörp liggt an de Au. Bi Kokerbeek höört von öllers ok de lüttjeren Öörd Doosthoff un Bookholt mit bi. De Oort liggt op de Stoder Geest. Dat Water ut dat Rebeed flütt över de Au af. De Au bi Kokerbeek is dör dat Naturschuulrebeed Audaal un Blangendaals schuult. De Naveröörd sünd Bargst in’n Noorden, Hollenbeek in’n Noordoosten, Ohlers in’n Süüdoosten, Örsdörp in’n Süüdwesten, Wohlers in’n Westen un Brest in’n Noordwesten. In Kokerbeek hebbt se Hüüs ut de Sassentied archäoloogsch utgraavt. In dat Johr 971 keem de Oort as Kokerbiki tooerst in de Oorkunnen vör. Vör 1885 weer dat Dörp in de Böörd Bargst binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. De Gemeen Kokerbeek weer von 1964 bet to’n 31. Dezember 1970 Deel von de Samtgemeen Bargst, is denn aver to’n 1. Januar 1971 in de Samtgemeen Ohlers wesselt. An’n 1. Juli 1972 bi de Gemeenreform in Neddersassen sünd de Gemeen Kokerbeek un de Samtgemeen Ohlers oplööst worrn. Kokerbeek is denn Deel von de Gemeen Ohlers in de Samtgemeen
Örsdörp (hoochdüütsch Oersdorf) is en Dörp in de Gemeen Ohlers, Samtgemeen Harsfeld, in’n Landkreis Stood, Neddersassen. De Oort liggt op dat rechte Över von de Au. Güntsiet an de linke Sied liggt de Oort Kohlenhusen, de to Örsdörp tohöört. De Naveröörd sünd Wohlers un Kokerbeek in’n Noorden, Ohlers in’n Oosten, Klethen in’n Süüdoosten, Ottendörp in’n Süden un Winnerswohl in’n Westen. De Ringwall von Örsdörp düüdt dor op hen, dat al in de Jungsteentied Minschen bi Örsdörp leevt hebbt. Dat Dörp kummt 1375 as Ozerestorpe toeerst in de Oorkunnen vör. Vör 1885 weer dat Dörp in de Böörd Bargst binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. Von 1967 bet to’n 1. Juli 1972 weer de Oort Liddmaat von de Samtgemeen Ohlers. Örsdörp is an’n 1. Juli 1972 bi de Gemeenreform in Neddersassen mit de Gemeen Ohlers tohoopleggt worrn. Örsdörp is evangeelsch-luthersch präägt un höört to dat Kaspel von de Primus-Kark in Bargst. Dat Dörp hett en egen Karkhoff mit Klockentoorn. För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört. De Freewillige Füürwehr is
Kohlenhusen betekent Kohlenhusen, lütten Oort, de to Örsdörp, Gemeen Ohlers in’n Landkreis Stood, Neddersassen, tohöört, Kohlenhusen, lütten Oort, de to Bossel, Gemeen Jörk in’n Landkreis Stood, Neddersassen, tohöört. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De International Academy of Jazz Hall of Fame is 1977 utschreven wurrn, um an Jazzmusiker to erinnern un jem to ehren, de sück besünners um den Jazz verdeent makt hebbt. Dat weer dormals de eerste Hall of Fame, de vun en Hööftuniversität utdocht wurrn is. Siet 1984 is disse Hall of Fame up Düer an de University of Pittsburgh ünnerbrocht. Jedes Johr wurrd nee Jazzmusikers upnommen, nah en weltwiet Afstimmen ünner Jazzkritikers, Schrievers, Musikers un Komponisten. Dorto hörrt ünner annern ok de düütsch Jazzkritiker un Historiker Joachim Berendt. Bit jetzt sünd in de Hall of Fame upnommen wurrn: 1978: Louis Armstrong, Duke Ellington, Art Tatum 1979: Billie Holiday, Charlie Parker 1980: Erroll Garner, Thelonious Monk 1981: John Coltrane, Dizzy Gillespie 1982: Roy Eldridge, Lester Young 1983: Kenny Clarke, Miles Davis, Coleman Hawkins 1984: Sonny Rollins, Earl Hines 1985: Charlie Christian, Billy Strayhorn, Art Blakey 1986: Count Basie, Benny Carter 1987: Max Roach, Charles Mingus 1988: Dexter Gordon, Bud Powell 1989: Lionel Hampton, Gil Evans 1990: Stan Getz, Sarah Vaughan 1991: Clark Terry, Bill Evans 1992: Ella Fitzgerald, Benny Goodman 1993: Roy Haynes, Bix Beiderbecke 1994: J. J. Johnson, Jimmy Blanton 1995: Illinois Jacquet, Stephane Grappelli, Mary Lou Williams 1996: Oscar
Baruch Samuel Blumberg (* 28. Juli 1925 in New York City; † 5. April 2011 in Santa Clara County, Kalifornien) weer en US-amerikaansch Mediziner. 1976 kreeg he den Nobelpries för Physiologie oder Medizin. Blumberg hett 1965 tofällig en Protein vun den Erreger vun Hepatitis B opdeckt, as he as Anthropoloog bi de Söök nah Polymorphismen in‘ Bloot vun verscheeden ethnisch Völker up en sünner Protein bi austraalsch Oorinwahner stööten dee. He nömm dat Protein Australia-Antigen un hett dat ingahnd middels Immundiffusionstests up Krüüzreaktschonen ünnersöcht. As Negativkontroll hett sien technisch Assistentin Barbara Werner hör eegen Bloot bruukt. Nah eenig Tiet wurr disse Negativkontroll positiv, de Assistentin harr Australia-Antigen in’T Blood un entwickel to glieker Tiet en akute Hepatitis B. Dormit weer en Tosommenhang mit de Infektschoon herstellt. Blumberg hett en eersten Test entwickelt, um Spenderbloot up Hepatitis B to ünnersöken. 1976 kreeg he tosommen mit Daniel Carleton Gajdusek den Nobelpries för Physiologie oder Medizin „für ihre Entdeckungen von neuen Mechanismen bei der Entstehung und Verbreitung von Infektionskrankheiten“. Baruch S. Blumberg: Hepatitis B. The hunt for a killer virus. Princeton University Press, Princeton NJ 2002, ISBN 0-691-00692-X. http://www.telegraph.co.uk/news/obituaries/medicine-obituaries/8433131/Professor-Baruch-Blumberg.html http://www.astrobiology.com/news/viewpr.html?pid=33194 Blumberg up de Siet vun den Nobelpries (engelsch) Blumberg in de Katalog vun
Das Edifício Sonangol ist ein postmodern 22 Stockwark hooch Bürohoochhuus in de angolaansch Hööftstadt Luanda un to glieker Tiet dat Flaggschipp-Symbol för den Wedderupbau vun Luanda nah 27 Johren Börgerkrieg. Dat is Hööftsitt vun dat staatlich Eerdöölünnernehmen Sonangol. Dat ut Glas, Stahl un Beton verstarkt Hoochhuus wurr Enn‘ 2004 anfangen un in‘ Juni 2008 offiziell apen makt un is mit 95,5 Metern Daakünnerkant, to Tiet das hööchst Gebäude in Angola. En süüdkoreaansch Architekturbüro harr dat Seggen. De Bauutführen leeg in de Hann‘ vun de portugiesch Baufirma Soares da Costa. Dat Bowark liggt an de Rua Rainha Ginga/Rua do 1°Congresso do MPLA, in de Baixa vun Luanda. De Bokosten hebbt ca. 90 Mio. US-Dollar bedragen. Skyscraperpage [1] (engelsch) [2] (portugiesch) Koordinaten:8° 49′ S, 13° 14′ O
Daniel Carleton Gajdusek (* 9. September 1923 in Yonkers, New York; † 12. Dezember 2008 in Tromsø, Norwegen) weer en US-amerikaansch Viroloog un kreeg 1976 den Nobelpries för Physiologie oder Medizin Gajdusek harr bi Linus Pauling Physikalische Chemie un bi John Enders Zellbiologie un Virologie studeert as ok van 1955 bit 1957 in Australien mit Frank Macfarlane Burnet tosommenarbeit. In Fachkreisen wurr he 1954 bekannt, as he in Teheran en neeoordig Therapieverfohren tegen Dullwut inführen un de sien Spood he in en Lehrfilm („Rabies in Man“) dokumenteeren dee. De dormalig Direkter vun dat iraansch Institute Pasteur, Marcel Baltazard, harr kört tovör nahwiest, dat en Drittel vun all Patienten, de vun en Hund mit Dullwut in den Kopp beten wurrn weern, dör den existeerenden Dullwutimpstoff nich rett wurrn kunnen. Gajdusek hett doruphenn vörslahn, den Impstoff gemeensam mit Dullwut-Antikörper to geven, de man ut Knien-Serum winnen kunn. In‘ August 1954 wurr disse Kombinatschoonstherapie bi 18 Patienten anwendt, de vun Dullwut-infizeert Wulfen an‘ Kopp verltzt wurrn weern. All Patienten hebbt de Infektschoon överleevt. Sietdem hett sück disse Therapie weltwiet to Behandlung vun Dullwut-Infektschonen bewährt. Gajduseks bedüüdenst wetenschaplich Leistung aber weer de experimentelle Nahwies vun en Grupp vun överdragboren „spongioformen“ Enzephalopathien. He kreeg 1957
Antiochos vun Askalon (Ooldgreeksch: Ἀντίοχος Antíochos; * twuschen 140 un 125 v. Chr. in Askalon; † gegen 68 v. Chr. in Mesopotamien) is en antiken Philosophen in de Tied vun den Hellenismus. He is na Athen hengahn un dor in Plato siene Akademie inträen. Dat weer dormols in de leste Tied vun de so nömmte „Jüngere Akademie“. In de Johre speel de Skeptizismus dor en tämliche Rull. Mit de Tied wenn he sik avers ganz vun den Skeptizismus af. Dor is he denn um ut de Akademie utträen un hett siene egen School grünnt. He hett dat to'n Programm maakt un siene School „Ole Akademie“ nömmt. Dor woll he mit utdrücken, datt he torüchkamen weer to den wohren Platonismus, de vun de Skeptikers in de Jüngere Akademie verlaten wurrn weer. Antiochos is de „Huusphilosoph“ vund en röömschen Politiker un Feldherrn Lucullus ween, un is mit em gahn up en Reis na Noordafrika un up en Feldtog na Armenien. Mank siene Hörers sund de beröhmten Römers Varro un Cicero ween. Nadem de Jüngere Akademie in de achtiger Johre vun dat 1. Johrhunnert v. Chr. unnergahn weer, hett blot noch siene School dat Arv vun Plato siene Traditschoon in Athen hooch holen.
Woody Herman (egentlich Woodrow Charles Thomas Herman; * 16. Mai 1913 in Milwaukee, Wisconsin; † 29. Oktober 1987 in Los Angeles, Kalifornien) weer en US-amerikaansch Jazz-Klarinettist, Singer un Bandleader. Herman, de as musikalisch Wunnerkind up de Klarinett gull, is all mit negen Johr apenlich in’t Vaudeville-Theater uptreden (ok as Singer un Danzer). 1930 truck he vun Milwaukee weg un övernehm nah kört Gastspelen bi Harry Sosnick un Gus Arnheim 1936 den Karn vun de Big Band vun Isham Jones, de he siet 1934 anhörrt harr. 1936 harr de Jones-Band hör eenzigen Charts-Erfolge mit Hermann as Singer mit de Songs Life Begins When You’re in Love un There’s No Greater Love. Disse eerst Formatschoon vun Herman hett sück anfangs de Naam The Band That Plays The Blues geven. Enn’ 1936 geev de Band hör Debüt in dat Roseland in Brooklyn un harr in‘ Oktober 1937 en eersten lütten Hit mit I Double Dare You (#18). 1939 harr he aber Woodchopper’s Ball en Hit, de över een Million Mal verköfft wurr. Dat weer de Dörbröök to en vun dat führend Orchester vun de laat Swing-Ära. Wichtig Musiker vun disse Tiet weern Joe Bishop un Gordon Jenkins. Enn‘ 1939 hett se de Glenn
Hellenismus is en Begreep for en Tied in de Historie un ok for en sunnerlike Oort vun Kultur. Dat Woort stammt af vun 'Hellas', wat toeerst de Naam ween is for en Deel vun Thessalien in dat Ole Grekenland. Later is dat to den Naam for Middel-Grekenland wurrn un noch later de Naam for ganz Grekenland. Hellenismus bedutt denn dat, wat Greeksch is oder warrt. De Eerste, de dat Woort Hellenismus bruukt hett, weer de düütsche Perfesser for Historie Johann G. Droysen (1808-1884). An'n Anfang hett dat Hellenismus heten, wenn en Kultur unner den Infloot vun de Greeksche Kultur kamen is, sunner dat düsse de annere Kultur ganz in sik upnahmen hett. Later is dor mit meent wurrn, wenn de Kultur vun de olen Greken un de Kultur ut den Orient oder den Middel-Osten tohopen mengeleert wurrn sund. For de Kultur in den Westen hett de Hellenismus up Duur en depen Indruck maakt. De Tied wo de Hellenismus regeern dö, gung los, as Alexander de Grote na Osten un Süden to en groot Riek grünnt hett un allerhand Länner erovern dö (bi 334 - 323 v. Chr.). Düt Riek bestunn sunnerlik ut dat vörmolige Perserriek. De Greeksche Spraak is dor